Сур’ёзны прэтэндэнт на званне “народны” – ансамбль народнай музыкі і песні “Землякі”, які выступаў наступным. Некалькі слоў – пра яго. Быў створаны ў 2009 годзе, кіруе ансамблем В.М.Кудравец. Штогод гэты калектыў удзельнічае ў розных раённых святах, выязных канцэртах, але і за межамі раёна пабываў не раз : рэспубліканскае свята “Александрыя збірае сяброў”, міжрэгіянальны фестываль “Дзве Русі – дзве сястры” ў г. Хіславічы Смаленскай вобласці, рэспубліканскі фестываль-кірмаш працаўнікоў вёскі “Дажынкі-2012” – і гэта не поўны пералік тых месцаў, дзе ансамбль меў магчымасць прадэманстраваць сваё майстэрства. Адметнасць яго рэпертуару – беларускія народныя песні.